Det planlagte salg af billetter til pokalfinalen udskydes på ubestemt tid.

AaB-fans må vente lidt endnu, hvis de vil sikre sig billetter til pokalfinalen, som spilles Kristi Himmelfartsdag den 18. maj. Der er kommet vind i sejlene for AaB de seneste uger. Det er blevet til to sejre på stribe i 3F Superligaen, og der er tilmed booket plads i pokalfinalen, hvor FC København venter. Det var planen, at billetsalget til pokalfinalen skulle skydes i gang i dag mandag klokken 09:00. Men grundet tekniske problemer i billetsystemet bliver billetsalget nu udskudt på ubestemt tid. Senere på dagen mandag vil der komme en opdatering på, hvornår AaB-fansene så kan sikre sig pokalfinalebilletterne. Der er afsat omkring 15.000 billetter til AaB-tilhængerne, og det samme er sat af til pokalfinalemodstanderen fra FC København. Sæsonkortholderne vil stadig få 24 timers forkøbsret på billetterne, når salget starter. VIDEO: Opbakningen var stor inden søndagens bundbrag mod AC Horsens. AaB vandt 4-0.